Mitmes mõttes on tema elu Eesti-aegse ohvitseri teenistuskäigu ilmekas näide. Ajalugu mängis Rebase  peal värvikamalt oma mängu kui mõnede teiste puhul. Ta oli väga hea lahinguohvitser ja paistis selle tõttu sõjas silma. Kuid tal ei õnnestunud kunagi sõdida oma lipu all, erandiks vaid metsavenna-aeg 1941. aastal. Ent niipalju kui tagantjärele tundub, siis oma sisemuses sõdis Rebane just Eesti lipu all. Selles mõttes on ta sümboolne Eesti ohvitser.